text: Carsten Panduro fratræder sin stilling på Tønder Festival
  04 juni 2014 kl. 12.26
  Den ansvarlige for Tønder Festivals Musikprogram og PR fratræder efter dette års arrangement Tønder Festival.
  Det meddeler festivalen i en pressemeddelelse. Derudover oplyser festivalen at Anni Lehmann Andersen også fratræder sin stilling i festivalen.
  Ifølge Festivalens ledelse kommer fratrædelserne som en indirekte konsekvens af Tønder Festivals store underskud i 2013.
  Et underskud som festivalen understreger ikke kan bebrejdes Carsten Panduro og Anni Lehmann Andersen.
  Ifølge festivalen har det vist sig, at Carsten Panduro og Anni Lehmann Andersen på den ene side og Tønder Festival Fonds bestyrelse på den anden side har haft forskellige opfattelser af, hvordan festivalen skal drives videre, og Carsten Panduro og Anni Lehmann Andersen har derfor ønsket at fratræde efter 2014 festivalen.
  